दलित वर्ग की सदा यह स्थिति होती है कि वह अपनी वास्तविकता सावधानी से छिपाता है ,उसे अपना कृत्रिम रूप सामने रखना होता है. स्त्री भी मुक्त मन से अपनी बात कहने में सदा असमर्थ रही ,उसे वही बोलना पड़ता था जो उसे सिखाया जाता रहा कि क्या बोलना चाहिये. विवाह और मातृत्व ही उसकी संपूर्ण नियति बनी रही . साहित्य में भी सदा यही देखने में आता है कि एक बुद्धिमान और दबंग लड़की की तुलना में खूबसूरत और बेवकूफ़ ही पुरुष को जीत पाती है और जीवन में आसानी से सब-कुछ पा लेती है.